Insoniyat 30 yildan keyin qanday muammoga duch kelishi aytildi

Dunyo aholisi 2050 yilga borib 9 milliard kishiga ko'payadi, buncha odamni boqish uchun ikki barobar ko'p oqsil kerak bo'ladi. Bu haqda “RIA Novosti” xabar berdi.
Keltirilishicha, Skolkovo fan va texnologiya instituti professori, raqamli qishloq xo'jaligi laboratoriyasi rahbari Loran Gentsbittel bu bo'yicha ma'lumot bergan. U oqsil kelajakda yuzaga keladigan muammo bo'lib, olimlar uning ustida ishlayotganini aytgan. Ular hasharotlar asosida yoki o'simliklarning mahsuldorligini oshirish orqali oqsilli oziqa olishga harakat qilmoqda.
“2050 yilga borib insoniyat oqsil ishlab chiqarishni ikki barobarga oshirishi kerak. Prognozlarga ko'ra, 2050 yilga borib odamlar soni 9 milliardga yetadi, oziq-ovqat uchun esa ko'proq oqsil kerak bo'ladi”, — degan Gentsbittel.
Shuningdek, u Evropada odamlar an'anaviy tarzda bug'doy va yasmiqni iste'mol qilishi, ammo Janubiy Osiyo yoki Afrika kabi boshqa mintaqalarda odamlar asosan guruch va no'xat iste'mol qilishini aytgan.
Avvalroq olimlar dunyoda yangi epidemiya boshlanganidan ogohlantirgandi. Shuningdek, sayyorani qutqarishning noodatiy usuli ma'lum qilingan.